open-index/open-wikipedia-markdown huggingface dataset:
פטרת כף הרגל

**פטרת כף הרגל** או **רגל האתלט** (tinea pedis) היא זיהום פטרייתי נפוץ ומדבק בעור כפות הרגליים הגורם להבלטה, אודם, יובש, קילוף וגירוד באזורים הנגועים בעור. סימפטומים נוצרים על ידי פטריה כגון *Epidermophyton floccosum* או *Trichophyton rubrum*.

## התפתחות
ההדבקה והזיהומים נגרמים על ידי דרמטופיטים. בדרך כלל אלה פטריות מהסוג טריכופיטון (*Trichophyton*) שתוקפות את העור, הציפורניים והקרקפת. בקרקפת היא גורמת לגזזת.

הפטריה מועברת דרך אזורים לחים אשר בהם הולכים ברגל יחפה כמו מקלחות או אמבטיות ודורשת חום כגון בתוך נעל לתקופת הדגירה. פטרת בכף הרגל יכולה להתפתח אצל כל אחד. המצב נפוץ יותר אצל גברים ובני נוער, ונדיר שילדים מתחת לגיל 12 יסבלו מהתופעה.

ללא טיפול, או במקרה שהזיהום אינו מגיב לטיפול, הסימפטומים עלולים להימשך זמן ארוך ואפילו שנים, בעוד שעם טיפול נאות יכולים הסימפטומים להיעלם תוך כמה ימים.

## סימפטומים
מלבד הפריחה היבשה והאדמומית, עלולים להופיע סימפטומים נוספים לרבות:
* סדקים בעור
* שלפוחיות רכות או שלפוחיות בעלות קרום קשיח
* נפיחות בעור
* תחושת שרפה או עקצוץ
* סימני התפשטות בצורת פסים על העקב או בצדי כף הרגל

## טיפול לא-תרופתי
250px|ממוזער|שמאל|צילום מיקרוסקופי של פטריית רגל האתלט
מספר פעולות יכולות להועיל לטיפול בפטרת בכף הרגל. אלו כוללות:
* שטיפה יסודית של כף הרגל עם מים וסבון לעיתים קרובות
* ייבוש יסודי של כפות הרגליים, במיוחד ברווחים בין האצבעות
* שימוש בגרביים נקיים העשויים כותנה
* החלפה תדירה של גרביים ונעליים על מנת לוודא שכפות הרגליים יישארו יבשות, במיוחד לאחר ביצוע פעילות גופנית
* כביסה תכופה של מגבות (לא מומלץ לחלוק מגבות עם אנשים נוספים)

## טיפול תרופתי
טבליות לנטילה דרך הפה הניתנות עם מרשם רופא בלבד יכילו בדרך כלל את החומרים הפעילים הבאים:
* איטרקונזול (itraconazole)
* גריזופולבין (griseofulvin) (שם מסחרי: גריפולין)
* טרבינאפין (terbinafine) (שם מסחרי: למיסיל)
* מנטקס

טיפול בטבליות יינתן רק במקרה של זיהום חמור או אם תכשירים לשימוש חיצוני לא עזרו להתגבר על הזיהום. טיפול פומי (בעזרת תרופות שנוטלים בבליעה) עבור זיהומים פטרייתיים אינו מתאים לילדים מתחת לגיל 16.

### סיכונים
נטילת תרופות נגד פטריות כרוכה במספר סיכונים:

חלק מהתרופות (לבליעה) אינן מתאימות לילדים (בדרך כלל מתחת לגיל 16) ולאנשים מבוגרים.
חלק מהתרופות הפומיות אסורות לשימוש בהריון. חלקן עלולות להשפיע על מערכת הרבייה (הן של גברים והן של נשים).
חומרים נוגדי פטריות מסוימים עלולים לגרום נזק לכבד ולכן יש לבצע בדיקות דם שמטרתן ניטור פעילות אנזימי הכבד בזמן הטיפול ולאחריו. אין לשתות אלכוהול בזמן הטיפול בחומרים אלו.

## קישורים חיצוניים

* 

קטגוריה:פטרת העור
קטגוריה:בעיות רפואיות בכף הרגל
עוגת גאראש

**עוגת גאראש** היא עוגת שוקולד מהמטבח הבולגרי. העוגה נפוצה במאפיות ובמסעדות בולגריות.

## היסטוריה
קוסטה גאראש, קונדיטור אוסטרו-הונגרי, פיתח את המתכון. גאראש הגיע לעיר רוסה, לאחר שסיים את לימודיו בבית הספר לקונדיטורים בווינה, שם מכר לראשונה את העוגה הנושאת את שמו. 

## מתכון

יוצרים חמש שכבות בעובי של 2 מילימטר מ-200 גרם אגוזים, 8 חלבוני ביצה, ו-200 גרם אבקת סוכר. לאחר אפיית השכבות וקירורן, מניחים אותן זו על זו ומצפים ביניהן, מעל השכבה העליונה ובצדדים, בזיגוג ("גאנאש") העשוי מקרם מתוק ומשוקולד. לאחר מכן מצפים את העוגה כולה בשכבה נוספת העשויה כולה שוקולד.

## הערות שוליים

גאראש
גאראש
קטגוריה:קינוחי שוקולד
גאראש
חיים רונן

**חיים רונן** (נולד ב-1956) הוא קצין צה"ל במילואים בדרגת תת-אלוף, כיהן כקצין חימוש ראשי. לאחר שחרורו מונה למנכ"ל ארגון נכי צה"ל.

רונן נולד בישראל, למד בתיכון אורט אשקלון. ב-1975 התגייס לצה"ל ושירת כחמש צריח בבסיס ביר תמדה בסיני. במלחמת לבנון הראשונה שירת כקצין חימוש גדודי בחטיבה 401. ב-1984 מונה למפקד סדנה בבאלי"ש וב-1986 מונה לראש מדור טנקים בבה"ד 20. לאחר מכן שירת כסגן מפקד יחידת חימוש מרחבית בפיקוד הדרום. ב-1991 מונה לקצין החימוש של עוצבת עמוד האש ושירת כקצין החימוש של באלי"ש. שירת בתפקיד מטה במפקדת קצין חימוש ראשי וב-1996 קודם לדרגת אלוף-משנה ומונה לקצין החימוש של פיקוד המרכז. ב-1999 מונה למפקד מרכז תחמושת. ב-2001 מונה לראש מחלקת ארגון ומשאבי אנוש במפקדת קצין חימוש ראשי. בספטמבר 2003 מונה לקצין חימוש ראשי וכיהן בתפקיד עד יוני 2007. בתקופתו בוצעו קיצוצים נרחבים במערך האחזקה ובוטלו 600 תקנים של משרתי קבע, כמו כן נסגרו ואוחדו יחידות. חלק מתפיסת האחזקה המרחבית שבוצעה בתקופתו בוטלה בעקבות לקחי מלחמת לבנון השנייה.

לאחר שחרורו מונה בנובמבר 2007 למנכ"ל ארגון נכי צה"ל. בשנת 2014 ציין מבקר המדינה לחיוב כי ליקויים שנמצאו בעבר בארגון נכי צה"ל, תוקנו לרבות, כתיבת תקנון חדש ונהלים לארגון וגיבוש תוכניות עבודה שנתיות ובקרה עליה. בשנים האחרונות נרשמה עליה חדה בהיקף הפעילויות בבתי הלוחם של ארגון נכי צה"ל ובמספר המשתתפים.

בשנת 2019 סיים את תפקידו כמנכ"ל ארגון נכי צה"ל. הוא חבר הוועד המייעץ של תנועת הביטחוניסטים.

רונן בעל תואר ראשון בלימודי המזרח התיכון מאוניברסיטת בן-גוריון.

## קישורים חיצוניים

* תת-אלוף חיים רונן, באתר אגף הטכנולוגיה והלוגיסטיקה
* שחר הלווינג, חמוש בהישגים, אתר זרוע היבשה, יוני 2007
* 

## הערות שוליים

קטגוריה:תתי-אלופים בצה"ל
קטגוריה:קציני חימוש ראשיים
קטגוריה:מנכ"לים יוצאי שירות קבע בצה"ל
קטגוריה:ארגון נכי צה"ל
קטגוריה:בוגרי אוניברסיטת בן-גוריון בנגב
קטגוריה:חברי הביטחוניסטים
קטגוריה:ישראלים שנולדו ב-1956
אלפרד פינבוגאסון

**אלפרד פינבוגאסון** (באיסלנדית: **Alfreð Finnbogason**; נולד ב-1 בפברואר 1989) הוא כדורגלן עבר איסלנדי ששיחק בעמדת החלוץ.

## קריירת מועדונים
פינבוגאסון התחיל את הקריירה שלו במחלקת הנוער של פיולניר, כשהיה בן 10 עבר עם משפחתו לאדינבורו שם למד אביו והוא שיחק במחלקת הנוער של הוצ'יסון ואלה. לאחר שנתיים הוא חזר לפיולניר, ובגיל 16 עבר לבריידאבליק.

בעונת  הוא ערך את הופעת הבכורה שלו בקבוצה הבוגרת. בעונת  פינבוגאסון הבקיע 13 שערים ב-18 משחקי ליגה בריידאבליק. בסיום העונה נבחר לשחקן הצעיר של העונה, וזכה עם המועדון בגביע האיסלנדי שהיה גם התואר הראשון של המועדון. עונה לאחר מכן, הוא סיים כמלך השערים בליגה עם 14 שערים, והוא זכה עם המועדון באליפות הראשונה שלו אי פעם.

ב-20 בנובמבר 2010 פינבוגאסון חתם בלוקרן הבלגית לשנתיים וחצי במועדון.

ב-6 במרץ 2012, פינבוגאסון הושאל להלסינגבורג למשך חצי שנה. הוא שותף ב-17 משחקים, בהם כבש 12 שערים. ב-16 באוגוסט 2012, הוא חתם לשלוש שנים בהירנביין. פינבוגאסון כבש צמד בהופעת הבכורה שלו בהירנביין בתיקו 2-2 נגד אייאקס אמסטרדם ורביעייה בניצחון נגד קוזאקן בויס בגביע ההולנדי. בסיום עונת  הוא היה מלך השערים של הליגה עם 24 שערים.

ב-2 ביולי 2014 פינבוגאסון חתם בריאל סוסיאדד תמורת 7.5 מיליון אירו. הוא ערך את הופעת הבכורה שלו במועדון בניצחון 0–2 נגד אברדין במסגרת מוקדמות הליגה האירופית. ב-26 ביולי 2015 הושאל לאולימפיאקוס, שם ערך שבע הופעות והבקיע שער אחד.

בפגרת החורף של עונת 2015/16 הושאל לאאוגסבורג. בתום העונה, לאחר שהבקיע שבעה שערים ב-14 הופעות בחצי העונה בה שיחק באאוגסבורג, חתם פינבוגאסון באאוגסבורג על חוזה קבוע. בעונת 2016/17 סבל פינבוגאסון מפציעות וערך 13 הופעות ליגה בלבד, בהן הבקיע שלושה שערים. את עונת 2017/18 החל פינבוגאסון היטב, ואף הבקיע שלושער בניצחון 0–3 על פ.צ. קלן בספטמבר 2017.

בקיץ  פינבוגאסון חתם בלינגבי בולדלקוב מליגת העל הדנית.

ב-18 באוגוסט 2023 חתם באויפן מליגת העל הבלגית.

בנובמבר 2024 הודיע על פרישה ממשחק.

## קריירה בינלאומית
בצעירותו, פינבוגאסון שיחק בנבחרת הצעירה של איסלנד במדיה הבקיע 5 שערים ב-11 משחקים, ואף השתתף עם הנבחרת באליפות אירופה בכדורגל עד גיל 21 - 2011. הוא ערך את הופעת הבכורה שלו במשחק ידידות נגד . ב-17 בנובמבר 2010 הוא הבקיע את שער הבכורה שלו בנבחרת בהפסד 2–3 נגד .

ב-16 ביוני, במסגרת מונדיאל 2018, כבש פינבוגאסון את השער הראשון בתולדות נבחרת איסלנד במשחק מול ארגנטינה, אשר הסתיים בתוצאה 1-1.

## תארים
;בריידאבליק
*אליפות איסלנד: 
*הגביע האיסלנדי: 

;אישיים
*שחקן העונה בליגה האיסלנדית: 
*השחקן הצעיר בליגה האיסלנדית: 
*נעל הזהב בליגה האיסלנדית: 
*נעל הכסף בליגה האיסלנדית: 
*נבחרת העונה בליגה האיסלנדית: , 
*מלך השערים בליגה ההולנדית: 

## קישורים חיצוניים

* 

* פרופיל השחקן באתר ההתאחדות לכדורגל באיסלנד

קטגוריה:כדורגלנים איסלנדים
קטגוריה:חלוצי כדורגל איסלנדים
קטגוריה:כדורגלני פרייד'פליק
קטגוריה:כדורגלני לוקרן
קטגוריה:כדורגלני הלסינגבורג
קטגוריה:כדורגלני הירנפיין
קטגוריה:כדורגלני ריאל סוסיאדד
קטגוריה:כדורגלני אולימפיאקוס
קטגוריה:כדורגלני אאוגסבורג
קטגוריה:כדורגלני לינגבי בולדקלוב
קטגוריה:כדורגלני אויפן
קטגוריה:כדורגלני נבחרת איסלנד
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:ספורטאים זרים בבלגיה
קטגוריה:ספורטאים זרים בשוודיה
קטגוריה:ספורטאים זרים בספרד
קטגוריה:ספורטאים זרים ביוון
קטגוריה:ספורטאים זרים בגרמניה
קטגוריה:ספורטאים איסלנדים בדנמרק
קטגוריה:איסלנדים שנולדו ב-1989
גביע דייוויס 1902

**אתגר הטניס הבינלאומי 1902** (באנגלית: **1902 International Lawn Tennis Challenge**) הייתה התחרות השנייה במניין של מה שנודע היום כ"גביע דייוויס".

התחרות הראשונה נערכה בשנת 1900, ובשנת 1901 לא נערכה תחרות. בשנת 1902 נבחרת בריטניה הגיעה לארצות הברית במטרה להתמודד על הזכייה בגביע. הפעם הנבחרת כללה את רג'ינלד דוהרטי, לורנס דוהרטי וג'ושוע פים שהיו הטניסאים הבריטים החזקים בתקופה זו. לנבחרת גביע דייוויס של ארצות הברית הצטרף ויליאם לרנד שהיה מנצח אליפות ארצות הברית הפתוחה בשנים 1901-1902.

התחרות נערכה בניו יורק. לאחר שלושה משחקים שנערכו ביומיים הראשונים הבריטים הובילו. עם זאת ביום התחרויות השלישי הם הפסידו בשני המשחקים ונבחרת ארצות הברית הצליחה להגן על תוארה.

## תוצאות

## קישורים חיצוניים
* נתונים על התחרות

דייוויס
1902
קטגוריה:1902 בארצות הברית
1902
אריק וולהיים

**אריק וולהיים** (נולד ב־3 בינואר 1974, י' בטבת ה'תשל"ד, יפו) הוא חזן ישראלי.

## ביוגרפיה
וולהיים נולד באזור למשפחה דתית, בנם הבכור של צבי ויהודית וולהיים והוא מצאצאי רבי עקיבא איגר. הוא גדל והתחנך במוסדות החינוך של הציונות הדתית, בין היתר בישיבת בני עקיבא ע"ש אדר"ת בבת ים ובתיכון הדתי "יבנה" בחולון.

במסגרת שירותו הצבאי פיקד על מקהלת הרבנות הצבאית, ושימש בה כסולן יחד עם האחים משה קפטן וגיל קפטן, ליאור אלמליח, אסף נגל ליפא גלנץ ועוד, כולם תחת שרביטו של המנצח משה מרדכי רוזנבלום. במסגרת שירותו הצבאי, לצד הופעות ייצוגיות בטקסי השבעה, טקסי ימי הזיכרון, בחידון התנ"ך העולמי וכיוצ', אף הופיע יחד עם המקהלה בסיבובי הופעות באירופה בפני קהילות יהודיות.

וולהיים השתלם בחזנות אצל החזן יצחק אשל (חזן) ובזמרה אצל המורה לפיתוח קול יהודית אלכסנדרוני.

בסוף שנות התשעים השתתף בקביעות בסדנה הבינלאומית לאופרה בת"א, בניהולה האומנותי של ג'ואן דורנמן (מטרופוליטן אופרה, ניו יורק). במסגרת הסדנה הופיע במגוון הפקות אופראיות, קונצרטים וכיתות אמן.

באותן שנים אף זכה במלגות "שרת" מאת קרן התרבות אמריקה-ישראל.

במקביל ללימודי החזנות הוא השתלם ולמד לימודי מוזיקה קלאסית במגוון מוסדות כגון:
* בית הספר למוזיקה ע"ש בוכמן-מהטה שעל יד אוניברסיטת תל אביב;
* בית ספר מאנס למוזיקה שבמנהטן;
* בברוקלין קולג' בניו יורק, בו הוענק לו תואר בוגר אוניברסיטה ושם שיתף פעולה והופיע עם זמרת האופרה חן רייס;
* ב- "SUNY at Purchase" , בה הוענק לו תואר מוסמך אוניברסיטה.

וולהיים הוא חזן מבצע המשלב בין חזנות "קלאסית", כדוגמת יצירות שהתפרסמו על ידי החזנים יוסף רוזנבלט, משה קוסביצקי מחד, ומוזיקה חסידית כדוגמת יצירותיו של ר' שלמה קרליבך מאידך. לוולהיים קול בריטון עוצמתי וחם.

וולהיים שימש כחזן בבתי כנסת רבים בישראל, בעבר הוא היה החזן הראשי של בית הכנסת "אגודת שלום"  בסטמפורד, קונטיקט, ארצות הברית, שהוא בית הכנסת האורתודוקסי הגדול בניו אינגלנד. כיום, הוא החזן הראשי בבית הכנסת המרכזי "בית יעקב"  בבוורלי הילס, לוס אנג'לס, ארצות הברית, שהוא בית הכנסת האורתודוקסי הגדול במערב ארצות הברית.

וולהיים מופיע בקונצרטים של חזנות ושירה בארץ ובעולם. בשנת 2013 הוא הופיע עם דודו פישר בלוס אנג'לס ובשנת 2015 הוא הופיע בקונצרט עם הזמר החסידי אברהם פריד ב"תיאטרון סבן"  בלוס אנג'לס. הוא הוציא אלבום חזנות קלאסית בליווי תזמורת וכן השתתף כחזן אורח באלבומים נוספים.

בשנת 2019 וולהיים הוסמך לרבנות על ידי הרב שלמה ריסקין.

וולהיים נשוי לתהילה לבית קיי, אב לארבע בנות. אחר נישואיו התגורר בירושלים וכיום מתגורר בשכונת בברלי הילס בלוס אנג'לס.

## דיסקוגרפיה
* אלבום סולו "בשובך לציון" - 2004
* השתתף באלבום "חזני העולם שרים קרליבך" - 2009.

## קישורים חיצוניים

* הדף של אריק וולהיים, באתר קהילת בית יעקב.
* האלבום בשובך לציון.
* חזני העולם שרים קרליבך.
* ממקומך מלכנו תופיע.

קטגוריה:חזנים ישראלים
קטגוריה:זמרים השרים בעברית
קטגוריה:זמרים השרים ביידיש
קטגוריה:זמרים יהודים
קטגוריה:זמרים-יוצרים ישראלים
קטגוריה:חברי מקהלת הרבנות הצבאית
קטגוריה:אזור: אישים
קטגוריה:מהגרים מישראל לארצות הברית
קטגוריה:בוגרי תיכון יבנה (חולון)
קטגוריה:בוגרי ברוקלין קולג'
קטגוריה:ישראלים שנולדו ב-1974
מקלין סטיבנסון

**אדגר מקלין סטיבנסון, ג'וניור** (באנגלית: ; 14 בנובמבר 1927 - 15 בפברואר 1996) היה שחקן אמריקאי זוכה פרס גלובוס הזהב לשחקן המשנה הטוב ביותר בסדרת טלוויזיה לשנת 1973 על תפקידו בתור הנרי בלייק, מפקד המחנה הצבאי בסדרה הצבאית הקומית "מ.א.ש".

## ביוגרפיה
סטיבנסון נולד בעיר נורמל שבמדינת אילינוי ללוטי בל מקלין ולאדגר מקלין סטיבנסון. נכדו של עדלי סטיבנסון, שכיהן כסגנו של הנשיא גרובר קליבלנד. התחנך ב"אקדמיית לייק פורסט" לפני שהתגייס לצי ארצות הברית. לאחר שחזר משירותו הצבאי למד תיאטרון ב"אוניברסיטת נורת'ווסטרן"

סטיבנסון החל את דרכו כשחקן בשנת 1969 בסיטקום בכיכובה של דוריס דיי "המופע של דוריס דיי" בתפקיד מייקל "ניק" ניקולסון עורך המגזין והבוס של דוריס מרטין (דיי). הוא הופיע בסדרה עד לשנת 1971 בה נבחן לסדרה הצבאית הקומית "מ.א.ש" בתפקיד "הוקאיי" פירס. סטיבנסון שוכנע לוותר על התפקיד הראשי ולהיבחן לתפקיד המשני של מפקד המחנה הצבאי רפואי האמריקאי בקוריאה הנרי בלייק
.
סטיבנסון הופיע בסדרה במשך 3 עונות וזכה בשנת 1973 בפרס גלובוס הזהב לשחקן המשנה הטוב ביותר בסדרת טלוויזיה. על אף הצלחת הסדרה סטיבנסון חש שמעמדו על סט הצילומים הוא נמוך בהשוואה לכוכב הראשי אלן אלדה ודרש להתיר את חוזהו בתום שלוש עונות. מהלך זה הסב נזק לקריירה של סטיבנסון ובראיון שהעניק הוא אף טען בעצמו שנטישת התוכנית הייתה טעות מצידו.

סטיבנסון לא הצליח להתרומם מקצועית לאחר "מ.א.ש" והוא השתתף בעיקר כשחקן אורח בסדרות טלוויזיה כמו "Hello, Larry", "ריקוד מושחת" ו"ספינת האהבה" ובסרט הקולנוע הבדיוני הקומי "החתול מהחלל החיצון".

בשנת 1993 ביצע את תפקיד משחק האחרון שלו במיני-סדרת הטלוויזיה "סיפורי סן פרנסיסקו", שעלתה בערוץ 4 הבריטי ומבוססת על סדרת הספרים מאת ארמיסטד מופין.

### חיים אישיים
סטיבנסון היה אב לשלושה ילדים ממערכותיו נישואיו לקארי ויליאמסון וג'יני פוסדיק.

סטיבנסון סבל בשנותיו האחרונות ממחלת סרטן שלפוחית השתן ממנה התרפא. הוא נפטר מהתקף לב ב-15 בפברואר 1996 בלוס אנג'לס בגיל 68. הוא נקבר ב"פארק הזיכרון פורסט לאוון".

## קישורים חיצוניים

* 

קטגוריה:אמריקאים ילידי אילינוי
קטגוריה:שחקני קולנוע וטלוויזיה אמריקאים
קטגוריה:זוכי פרס גלובוס הזהב: טלוויזיה: שחקן משנה
קטגוריה:בוגרי אוניברסיטת נורת'ווסטרן
קטגוריה:אמריקאים שנולדו ב-1927
קטגוריה:אמריקאים שנפטרו ב-1996
בוקה וייט

**בוקר טי וושינגטון "בוקה" וייט** (באנגלית: **Booker T. Washington "Bukka" White**; 12 בנובמבר 1909 (או 1906) – 26 בפברואר 1977) היה גיטריסט וזמר דלתא בלוז. הכינוי "בוקה" הוא שיבוש פונטי של השם שניתן לו בלידתו, על שם המנהיג האפריקאי אמריקאי בוקר טי. וושינגטון. השם "בוקה" הופיע לראשונה על אלבום שהקליט בשנת 1937. וייט נודע בנגינתו בסגנון סלייד בגיטרת רזונטור מסוג "נשיונל סטיל", בפריטה עוצמתית בטפיחות על המיתרים ובקולו הרם.

## תולדות חייו
וייט נולד ליד אברדין (מיסיסיפי) או ביוסטון (מיסיסיפי). אמו הייתה אחותה של סבתו של הזמר והגיטריסט בי בי קינג. וייט החל כנגן כינור בריקודים והושפע מחלוץ הבלוז צ'רלי פטון לעבור לנגן בגיטרת סטיל (וייט אף נהג לספר שפגש את פטון, למרות שאין לסיפור סימוכין).

בשנת 1930 ראה אור תקליטו הראשון בתקליטי ויקטור בסגנון קאנטרי בלוז וגוספל בסגנונו של וילי ג'ונסון העיוור תחת השם "וושינגטון וייט". ב-1937 עבר לשיקגו בהזמנתו של ביג ביל ברונזי והוציא לראשונה תקליט תחת השם "בוקה וייט". כשנה מאוחר יותר נאסר לשלוש שנים בכלא Parchman Farm במיסיסיפי בעוון הריגה. ב-1939 הקליטו אותו בכלא ג'ון ואלן לומקס (בכינוי שניתן לו בכלא "Washington Barrelhouse White" כלומר וושינגטון בית מרזח). בעת שריצה את עונשו היה תקליטו "Shake 'Em on Down" ללהיט. עם שחרורו מהכלא ב-1940 שב לשיקגו וחבר ללסטר מלרוז (Lester Melrose), שסייע לו להקליט 12 שירים שהיו לטובים שבשיריו של וייט, בהם "Parchman Farm Blues", "Good Gin Blues," "Bukka's Jitterbug Swing," "Aberdeen, Mississippi Blues," ו-"Fixin' to Die Blues". אולם עקב דעיכת העניין בבלוז לקראת סוף שנות הארבעים, נאלץ וייט לעבוד כפועל במפעל לייצור טנקים.

וייט "התגלה מחדש" ב-1963 על ידי אנשי דור הביט שהתלהבו מסגנון הבלוז השורשי והמחוספס שלו. בוב דילן ביצע שנה קודם לכן גרסת כיסוי לשירו של וייט Fixin' to Die Blues (השיר שובץ באלבומו הראשון, בוב דילן). ג'ון פייהי  ואד דנסון (Ed Denson) יצאו לחפש את מוזיקאי הבלוז המסתורי שחיבר את השיר, ושהכל היו סבורים שמת. הם מצאו אותו בממפיס, טנסי ובסוף 1963 כבר הקליט וייט תקליט חדש ובו השיר "". עד מהרה הקליט וייט שלושה אלבומים נוספים, שהאחרון והמשובח בהם היה התקליט הכפול "Sky Songs" שראה אור ב-1965. מאותה עת ועד סוף ימיו הופיע וייט בפסטיבלי פולק ובלוז ברחבי ארצות הברית ואירופה. בשנות השבעים הופיע עם האולין וולף ובי בי קינג.

## מורשת
ב-2012 נבחר השיר Fixin' to Die Blues בביצועו להיכל התהילה של פרס גראמי.

להקת לד זפלין ביצעה שני שירי על בסיס שירו "Shake 'Em on Down". הראשון הוא "Hats Off to (Roy) Harper" מן התקליט Led Zeppelin III והשני הוא "Custard Pie" מהתקליט Physical Graffiti.

## קישורים חיצוניים

* ערן סבאג, על בוקה וייט בתוכנית "חיים של אחרים"
* דיסקוגרפיה מלאה
* ביוגרפיה ודיסקוגרפיה
* 

## הערות שוליים

קטגוריה:אמריקאים ילידי מיסיסיפי
קטגוריה:זמרי בלוז
קטגוריה:גיטריסטים אמריקאים
קטגוריה:זמרים אמריקאים
קטגוריה:מורשעים בעבירות המתה בארצות הברית
קטגוריה:זמרי-יוצרי קאנטרי אמריקאים
קטגוריה:אמריקאים שנולדו ב-1909
קטגוריה:אמריקאים שנפטרו ב-1977
סעיד מורתזווי

**סעיד מוֹרתָזָווִי** (בפרסית: سعید مرتضوی; נולד בשנת 1967 בעיר , פרובינציית יזד, איראן), שנודע בכינוי "שוחט העיתונאים", הוא משפטן איראני, ממקורביו הבולטים של הנשיא לשעבר מחמוד אחמדינז'אד. שימש כתובע רשמי של בית הדין האסלאמי המהפכני, ובין השנים 2003–2009 בתפקיד התובע הכללי של טהראן. בשנת 2010 הוכרז על ידי המועצה הלאומית להתנגדות של איראן כמי שביצע פשעים כנגד האנושות ושהוא היה קשור לעינויים ומוות אסירים במרכז המעצרים קהריזאק. ב-15 בנובמבר 2014 הורחק מכל עמדה פוליטית או משפטית לכל ימי חייו.

מורתזווי נולד בשנת 1967, ובגיל צעיר התייתם מאביו. כדי לסייע בפרנסת המשפחה החל, כנער, לעבוד בבית דפוס. בהגיעו לגיל 23, החל בלימודי משפטים, ובלימודי הדוקטורט שלו התמחה בקרימינולוגיה, וחוק העונשין. את הקריירה המשפטית שלו התחיל כסגן תובע, ולאחר מכן כראש הרשות השופטת בבאבאק, ובשנת 1994 כיהן כראש הענף למשפט ציבורי בטהראן. בהמשך כשופט בבית משפט לעובדי מדינה, ולאחר מכן כתובע הכללי של טהראן.

## קישורים חיצוניים

* 
* עלי רזה ג'האן, איראן: התובע האיראני מורטזאווי נמצא אחראי למות עצירים , באתר אפוק טיימס, 7 בינואר 2010
* 
* דו"ח אודות איראן - ינואר 2010 באתר משמר זכויות האדם
* Human Rights Violator: Saeed Mortazavi - **Justice For Iran**

## הערות שוליים

קטגוריה:שופטים
קטגוריה:איראן: חוק ומשפט
קטגוריה:איראנים שנולדו ב-1967
קטגוריה:איראן: פגיעה בזכויות האדם
נונאוויק

שמאל|ממוזער|300px|מיקום ושמות 14 הכפרים בחבל נונאוויק
**נונאוויק** (בצרפתית: **Nunavik**; באינוקטיטוט: **ᓄᓇᕕᒃ**) הוא החבל הצפוני ביותר של פרובינציית קוויבק בקנדה. החבל משתרע צפונית לקו רוחב 55, שטחו 443,685 קמ"ר, בערך שליש משטחה של קוויבק. בנונאוויק מתגוררים 12,090 תושבים (מפקד 2011), 90% מהם אינואיטים. כמעט כל התושבים מתגוררים לאורך קו החוף.

משמעות השם "נונאוויק" הוא "ארץ אדירה" בדיאלקט המקומי של שפת האינוקטיטוט. תושבי האזור קוראים לעצמם בשפתם בשם "נונבימיוט". עד 1912 היה האזור חלק ממחוז אונגבה של הטריטוריות הצפון-מערביות של קנדה.

יישובי החבל:

## קישורים חיצוניים

קטגוריה:קוויבק: גאוגרפיה
קטגוריה:אינואיטים
קטגוריה:האינדיאנים בקנדה
אשתו כגופו

**אשתו כגופו** הוא כלל הלכתי המדמה אשה לבעלה עד כדי שתידמה לו מבחינה דינית בתחומים מסוימים בהלכה.

## עדוּת
לעניין פסולי עדות:
האשה נחשבת כבעלה, שנאמר:  (), [ועל זה אמרו חז"ל] והלא אשת דודו היא? אלא שאשה כבעלה (). [ופסק הרמב"ם כי] לפיכך כל בעל שאתה פסול להעיד לו, כך אתה פסול להעיד לאשתו (, , ג).

### גבולות הכלל במקרה של ריחוק דורות
ריחוק הדורות
כשנתרחקו הדורות עד דור שלישי, אין אומרים אשה כבעלה. ולכן אפילו לדעת הסוברים שראשון בשלישי פסול להעיד (ראה ערך פסולי עדות), לאשתו הוא כשר, כגון משה מותר להעיד לאשת פינחס בן בנו של אהרן (מובא בתוספות ב, בדיבור המתחיל "רב").

## אשתו יותר מגופו
לגבי כבוד אשתו ההנחיה היא שיכבד אותה יותר מאשר את גופו. מקור הדברים הוא בתלמוד. וכך כתב הרמב"ם:  ().

## הדלקת נרות חנוכה
מנהג קהילות אשכנז שכל אחד מבני הבית מדליק נרות חנוכה, כדי לקיים את מצוות ההדלקה באופן של 'מהדרין מן המהדרין', אך אין הנשים הנשואות מדליקות, אלא אם כן נבצר מהבעל להדליק מסיבה כלשהי. על מנהג זה תמה רבי אפרים הכהן, שכן על מנת להיות מהמהדרין מן המהדרין, לפי דעתם של הרמב"ם והרמ"א, שכשיטתם נהגו יהודי אשכנז, צריך להדליק נרות בהתאם למספר כל בני הבית כפול מספר ימי החנוכה שחלפו (כולל היום הנוכחי). רבי אליהו שפירא יישב את המנהג בהתבסס על הכלל שאשתו של אדם כגופו, ולכן אישה נשואה אינה צריכה להדליק בעצמה מפני שאשתו כגופו וממילא נחשב לה הידור בהדלקת בעלה. ואף אין הבעל והאישה נספרים כשני אנשים במניין בני הבית. ראייה לחידושו מופיעה כבר בדברי מהרש"ל, הכותב שמספיק נר אחד עבור איש ואשתו. אמנם יש מפקפקים בחידוש זה

## תשלומי בושת
במסכת כתובות (דף סה) דנה הגמרא על תשלומים המגיעים לבעל בגין נזקים הנגרמים לאשתו. המשנה קבעה שכאשר אדם בייש אישה מגיעה תשלום ה"בושת" לבעלה.

יריקה על אדם נחשבת ככלל של "המבייש את חברו" שממנו לומדים למקרי בושת שונים. פסק רב פפא שהיורק על בגד חברו אינו חייב לשלם בושת – יריקה המחייבת תשלום בושת חייבת לנגוע בגוף האדם. לעומת זאת, כאשר יורקים על אשתו של אדם, הוא עצמו חש ביזיון. הגמרא מנסה להשוות זאת למקרה אחר של בושה עקיפה, ודוחה ומבהירה: "**אשתו גופֵיה הוואי**" (תרגום: אשתו היא גופו).

## דאורייתא ודרבנן
ישנן כמה דעות בפוסקים לגבי גדר הכלל:
* יש מהראשונים שסוברים שמן התורה אין אומרים אלא שאשה כבעלה, אבל לא אומרים שבעל כאשתו, אלא שמדרבנן עשאוהו גם כן כאשתו - המאירי על  (בשם "יש אומרים").
* יש סוברים שאף בעל כאשתו מן התורה, שאף הוא נלמד מהפסוק "דֹּדָתְךָ הִוא", שכשם שאישה כבעלה הוא הדין לבעל כאשתו - בעל המאור ומלחמות ומאירי על , וכן תורת חיים (שם).
* יש סוברים שאף אשה כבעלה הוא מדרבנן, וכל שכן בעל כאשתו שהוא מדרבנן; כי "דֹּדָתְךָ הִוא" בעריות נאמר, ואין למדים עדות מעריות - שו"ת נודע ביהודה ב, אבן העזר עו'.
## הערות שוליים

קטגוריה:כללים ועקרונות בהלכה
קטגוריה:ניבים וביטויים חז"ליים
קטגוריה:נשים ביהדות
עאטף סאלם

**עאטף מוחמד סאלם סייד אל-אהל** (בערבית: **عاطف محمد سالم سيد الاهل**, תעתיק מדויק: עאטף מחמד סאלם סיד אלאהל) הוא דיפלומט מצרי שכיהן כשגריר מצרים בישראל מה-1 בספטמבר 2012 עד 20 ביוני 2015. 

סאלם נולד וגדל בקהיר. הוא למד תקשורת המונים ומדעי המדינה באוניברסיטת קהיר. עבד בשגרירויות מצרים במספר מדינות בין היתר ברוסיה, תאילנד, סין, מאלי ובהולנד. בין השנים 2006–2009 שימש כקונסול המצרי באילת ובין היתר טיפל בסוגיית האסירים המצרים שנידונו למאסר בגין עבירות פליליות וכלואים בישראל ובעסקה לשחרור אילן גרפל. לאחר מכן מילא שורה של תפקידים במשרד החוץ בקהיר, בהם ראש אגף סין ומונגוליה במשרד החוץ המצרי, יועץ של שר החוץ לענייני צפון אמריקה, יועץ שר העבודה וההגירה ליחסים בינלאומיים ויועץ שר החוץ לענייני תרבות.

במרץ 2012 מונה לשגריר בישראל והגיש את כתב האמנתו לנשיא המדינה שמעון פרס ב-17 באוקטובר. מינויו בא בזמן שלטונו של מוחמד מורסי בנשיאות מצרים ובתקשורת הערבית פורסם כי לרגל מינויו שלח מורסי איגרת לנשיא שמעון פרס.

בתחילת מבצע עמוד ענן הוחזר השגריר עאטף לקהיר להתייעצויות, ומאז עד תום כהונתו לא שב לישראל.

## הערות שוליים

קטגוריה:דיפלומטים מצרים
קטגוריה:שגרירי מצרים בישראל
קטגוריה:בוגרי אוניברסיטת קהיר
שוק דאפר

**שוק דאפר** (בהולנדית: **Dappermarkt**) הוא שוק רחוב יומי הממוקם בשכונת  (Dapperbuurt) ברובע מזרח אמסטרדם של העיר אמסטרדם שבהולנד.
## היסטוריה
הרחוב והשוק נקראים על שם אולפרט דאפר, היסטוריון ההולנדי מהמאה ה-17 שהיה ידוע במחויבותו לחברה רב-תרבותית. השוק נוסד בתחילת המאה ה-20.

בשנת 1910 הפך באופן רשמי לשוק רחוב מסודר יחד עם שלושה רחובות נוספים.

בשנת 2006 עבר השוק ארגון מחדש וקיבל את הפרס "השוק הטוב ביותר בהולנד" שנת 2006–2007.

השוק מושך תיירים ומבקרים מכל רחבי הולנד, אורכו כ-600 מטרים ובהם מעל ל-200 דוכנים וחנויות המציעים מגוון מוצרים בין-לאומיים. השוק פעיל כ-52 שבועות בשנה, 6 ימים בשבוע מיום שני עד שבת בין השעות 10:00–17:00. החנויות ברחובות הסמוכים פתוחות מעט מאוחר יותר.

השוק הוזכר במגזין 'נשיונל ג'יאוגרפיק' בגיליון של חודש נובמבר-דצמבר בשנת 2007 בכתבה: 'עשרת רחובות קניות הטובים ביותר בעולם'.

## גלריית תמונות

Dappermarkt.jpg|כניסה אל השוק
Flickr - NewsPhoto! - Gaza protest Amsterdam (8).jpg|הפגנה בשוק


## קישורים חיצוניים

* 
* מידע על שוק דאפר מאמר בשפה האנגלית
* מידע על שוק דאפר מאמר בשפה ההולנדית

קטגוריה:אמסטרדם
אלי הויס-קנאפ

**אליזבת אלאונורה אנה ז'וסטין "אלי" הויס-קנאפ** (בגרמנית: **Elisabeth Eleonore Anna Justine "Elly" Heuss-Knapp**; 25 בינואר 1881 – 19 ביולי 1952) הייתה כלכלנית, מדינאית וסופרת גרמנייה ליברלית, רעייתו של תיאודור הויס, הנשיא הראשון של גרמניה המערבית.

## תולדות חייה
נולדה בשטרסבורג, בתו של הכלכלן גאורג פרידריך קנאפ, פרופסור באוניברסיטת שטרסבורג ומייסד האסכולה הקרטאליסטית (Chartalism) בכלכלה, החוקרת את הכסף כמוסכמה חוקתית של המדינה. אמה, לידיה קוחנשבילי, שהייתה ממוצא גאורגי, חלתה במחלת נפש זמן קצר לאחר לידתה ואביה גידל אותה לבדו.

ב-1899 סיימה לימודיה והייתה למורה בבית ספר תיכון. פגישתה עם הליברל פרידריך נאומן עוררה אותה להיכנס ללימודי כלכלה באוניברסיטה. דרך נאומן פגשה את תיאודור הויס. השניים נישאו ב-1908, הכומר שהשיא אותם היה ידיד משפחתה, אלברט שווייצר (זוכה פרס נובל לשלום לשנת 1952). סיבוך קשה בלידת בנה הראשון ב-1910 גרם לכך שלא תוכל להרות וללדת עוד. באותה שנה התפרסם ספרה הפמיניסטי-כלכלי Bürgerkunde und Volkswirtschaftslehre für Frauen ("אזרחות וכלכלה לנשים") שקרא לשוויון זכויות אזרחי וכלכלי לנשים.

בבחירות 1919 היו גם היא וגם בעלה מועמדי המפלגה הדמוקרטית הגרמנית לרייכסטאג. החל משנת 1922 העמיקה התקרבותה לפרוטסטנטיות הפציפיסטית. בקהילה שבה היה חבר מאוחר יותר גם מרטין נימלר, שהתפרסם כמתנגד הנאציזם (מחבר השיר "לא הרמתי את קולי"). ב-1932 פרסמה את ספרה האוטוביוגרפי Ausblick vom Münsterturm ("נוף ממגדל הקתדרלה"; הספר ראה אור בהוצאה מורחבת ב-1984).

בתקופת הרייך השלישי שמרו בני הזוג הויס על קשר עם רשת של ליברלים גרמנים, שהובילה לקשר עם המחתרת הגרמנית לקראת סוף המלחמה. לפרנסת משפחתה יצרה בהצלחה פרסומות ברדיו. בין השנים 1946–1949 הייתה הויס חברת הלנדטאג (Landtag; הפרלמנט המדינתי) של באדן-וירטמברג, יחד עם בעלה, שכיהן גם כשר החינוך של המדינה. ב-1946 התפרסם ספרה Schmale Wege ("שבילים צרים").

ב-1949 נמנתה הויס עם מייסדי השדולה הגרמנית לאיחוד אירופה והייתה סגנית נשיא התנועה לאחדות אירופה בגרמניה. לאחר התמנות בעלה לנשיא, ייסדה את "מפעל ההבראה לאמהות" (Müttergenesungswerk), ארגון שתפקידו לדאוג לרווחתן של אמהות, שנקרא לאחר מותה על שמה, Elly Heuss-Knapp-Stiftung (קרן אלי הויס-קנאפ).

הויס-קנאפ הלכה לעולמה ב-1952 בבון.

## ספריה

* Elly Heuss-Knapp: *Bürgerkunde und Volkswirtschaftslehre für Frauen* (1910)
* Elly Heuss-Knapp: *Ausblick vom Münsterturm, 1932
* Elly Heuss-Knapp: *Schmale Wege*, Verlag Wunderlich, 1946
* Georg Friedrich Knapp, Elly Heuss-Knapp: *Eine Jugend*. Deutsche Verl.-Anst.; Auflage: 2., erw. Aufl. (1947)
* Elly Heuss-Knapp: *Ausblick vom Münsterturm. Erinnerungen*. Verlag R. Wunderlich, Tübingen 1984, 
* Elly Heuss-Knapp, Margarethe Vater: *Bürgerin zweier Welten ''. Verlag Wunderlich, 1961


## קישורים חיצוניים

* "האישה הראשונה", דר שפיגל
* תקציר קורות חיים, ביוגרפיות של אנשי באדן-וירטנברג
* כמפרסמת ברדיו
* 

קטגוריה:פמיניסטיות גרמניות
קטגוריה:כלכלנים גרמנים
קטגוריה:פוליטיקאים גרמנים
קטגוריה:רפובליקת ויימאר: פוליטיקאים
קטגוריה:מתנגדים גרמנים למשטר הנאצי
קטגוריה:פרסומאים
קטגוריה:פרסומאיות
קטגוריה:כותבי אוטוביוגרפיה גרמנים
קטגוריה:בני זוג של נשיאי גרמניה
קטגוריה:סופרות גרמניות
קטגוריה:סופרים גרמנים
קטגוריה:כלכלניות
קטגוריה:כלכלנים
קטגוריה:ילידות 1881
קטגוריה:גרמנים שנולדו ב-1881
קטגוריה:נפטרות ב-1952
קטגוריה:גרמנים שנפטרו ב-1952
הויס

**הויס** (בגרמנית: **Heuß** או **Heuss**) הוא שם משפחה.

קטגוריה:שמות משפחה
יונה לנדסופר

רבי **יונה לנדסופר** (1678, תל"ח - 1712, ט' בתשרי תע"ג), רב, פוסק, תוכן, ומגדולי רבני בוהמיה. מכונה ה**מעיל צדקה** על שם ספרו.

## תולדותיו
נולד לאליהו בומסלא, סופר דמתא בפראג, וגיטל בת רבי בצלאל הלוי ברנדיס, שהיה בנו של הרב הקצין שמואל ברנדיס, בנם של הרב הקצין שמעון וגיטל ברנדיס, בת המהר"ל מפראג. רבי יונה גדל בפראג, למד אצל רבי אברהם ברודא, והתפרסם כאחד מחכמיה, על אף שנפטר בגיל צעיר (34), עשה רושם גדול בעולם ההלכה עוד בחייו.

נישא לסלאווה בת ר' בנימין זאב שפירא ב"ר אנשיל בן הרב אהרן שמעון שפירא אב"ד ור"מ דפראג (בנישואיו הראשונים). אמה סלאווע בת ר' מנחם ב"ר יצחק הנקרא "מענדלי בס" אב"ד פרנקפורט, נפטרה בעת לדתה, ט' באלול תל"ב, ונקראה על שמה.

היה סופר סת"ם במקצועו. ורכש לעצמו במקביל ידע רחב במדעים. בני דורו שבחו את גדולתו, החיד"א כותב עליו "חיבר ספר מאורי אור על הגהת ס"ת נחמד מאד", וה'דמשק אליעזר' כותב "אומרים בני דורו על רבינו שאין זה ילוד אשה". שימש כנציג באחד הוויכוחים מול השבתאיים, יחד עם רבי משה חסיד, לתפקיד זה נבחר על ידי רבו רבי אברהם ברודא.

התכתב עם רבי צבי אשכנזי "החכם צבי", והשלים בינו לבין רבו, רבי אברהם ברודא "האשל אברהם". נחלה בגיל צעיר, ונתעוור, ונפטר בגיל 34 ביום ט' בתשרי תע"ג בפראג ושם נקבר. צוואתו נדפסה בספר 'דרך טובים', שנדפס בפרנקפורט דמיין תע"ז.

## חיבוריו
כתב ספרים רבים, אך רק שלושה מתוכם הודפסו, לאחר פטירתו, עם הסכמות מגדולי הרבנים בדור שלאחריו: רבי יחזקאל לנדא, רבי אלעזר פלקלש, רבי יונתן אייבשיץ:
* שו"ת **מעיל צדקה** נדפס לראשונה בפראג תקי"ז.
* ספר **בני יונה** על הלכות ספר תורה נדפס לראשונה בפראג תקס"ג.
* ספר **כנפי יונה** על שולחן ערוך יורה דעה בפראג תקע"ב.

את ספר מעיל צדקה הכין לדפוס בחייו, והדפיסו בעילום שם, אף על פי שהיה זה סוד גלוי בעיר, כפי שכותב הרב יחזקאל לנדא, בעל הנודע ביהודה, בהסכמתו: "ידעו מאן ניהו מר" - ידוע מיהו הכותב. מתוך ספר זה מפורסמת קביעתו את שיעור ה'גריס', שהוא השיעור המקסימלי של כתם שנמצא על בגד, אשר ניתן לתלות במקור חיצוני ולסייגו מדין נדה. לספר צורף שרטוט בגודל אמיתי, ובמשך דורות היו משתמשים בו להשוות ולמדוד כתמים. מה שגרם לשיבוש במהדורת צילום חדשה של הספר, שלא הביאה בחשבון שהשרטוט תוכנן לגודל מסוים. בסוף הספר בא קונטרס בנושאי הנדסה, שכתב כתשובה לשאלה שנשאל מחכמי ההנדסה בדורו "מלוקט מדברי אוקלידס".

גם הספר 'בני יונה' משמש כספר יסוד ומעמדו מכובד בהלכה, אחת מפסיקותיו המפורסמות היא "חומשין שנדפסו על ידי עכו"ם, אין נמנעין מקרוא בהן".

על ספר זה כתב רבי אברהם דוד מבוטשאטש את ספרו דעת קדושים.

ספר 'כנפי יונה' מקיף את שולחן ערוך יורה דעה עד לסימן קי"א.

## תלמידיו
*רבי אליהו ב"ר עזריאל מווילנא

## קישורים חיצוניים
* מגילת יוחסין של ר' מאיר פערלס, בתוך: מטה משה, זולקוה, תק"ה. ונדפס גם ב
* לנדסופר יונה באנציקלופדיה יהודית דעת.
* כנפי יונה באתר היברובוקס.
* מעיל צדקה באתר היברובוקס.
* בני יונה באתר היברובוקס.
* 

## הערות שוליים

קטגוריה:פראג: רבנים
קטגוריה:פרשני שולחן ערוך
קטגוריה:מחברי ספרי שו"ת: ראשוני האחרונים
קטגוריה:ילידי 1678
קטגוריה:נפטרים ב-1712
דוכס אלבה

[ממוזער|250px|שמאל|הדוכסית ה-13 מאלבה, [מריה קאיטנה דה סילבה . **הדוכסית הלבנה**, ציור מאת פרנסיסקו דה גויה, 1795]]
**דוכס אלבה** (בספרדית: **Duques de Alba de Tormes**) הוא תואר אצולה ספרדי.

התואר דוכס אלבה, היה במהלך ההיסטוריה הספרדית תואר נחשב מאוד, ובית אלבה היה לאחת ממשפחות האצולה החזקות באירופה. למעשה לא כל שושלת דוכסי אלבה מהווה שושלת רציפה אחת, והיא מורכבת משלוש שושלות שהחליפו האחת את רעותה; משפחתו של הדוכס הראשון מאלבה אלברס דה טולדו הייתה המשפחה הראשונה בשושלת, לאחריה באה שושלתו של פרננדו דה סילבה, הדוכס ה-12 מאלבה, ואחריה הבית הנוכחי של דוכסי אלבה, בית פיצג'יימס, שראשיתו בקרלוס מיגל פיצג'יימס סטיוארט, דוכס אלבה ה-14, וצאצאיו נושאים בתואר גם במאה ה-21.

בנובמבר 2014, מתה הדוכסית ה-18 מאלבה, קאיטנה פיצג'יימס סטיוארט, ותחתיה מתהדר בתואר בנה, קרלוס פיצג'יימס סטיוארט.

## קישורים חיצוניים

קטגוריה:דוכסים
טמשניים

**טמשניים** (שם מדעי: Heliornithidae) היא משפחה קטנה של עופות מים טרופיים מסדרת העגוראים, קרוביה הרחוקים של האגמיה. רגליהם אדומות ומצוידות בקרומי שחייה. הם דומים במראם והתנהגותם לצוללנאים ולאגמיה אך, כאמור, יש רק קירבה רחוקה ביניהם.

במשפחה זו שלושה מינים, כל אחד מהם חי באזור אחר: אפריקה, דרום-מזרח אסיה ואמריקה הדרומית.

## מיון
כיום ישנם שלושה מיני טמשניים. כל אחד במין יחיד:
* סוג ומין יחיד טבלן השמש (*Heliornis fulica*)
* סוג ומין יחיד טמשן אפריקאי (*Podica senegalensis*)
* סוג ומין יחיד טמשן המסיכה (*Heliopais personatus*)

## קישורים חיצוניים

* 

קטגוריה:בעלי חיים שתוארו ב-1840
קטגוריה:טקסונים שתוארו בידי ג'ורג' רוברט גריי
קטגוריה:טמשניים
קטגוריה:עגוראים
עיצוב אלומה

**עיצוב אלומה** (באנגלית: **Beamforming** או **Spatial Filtering**) היא טכניקה בתחום עיבוד אותות, בשימוש מערכי שידור/קליטה לשידור זוויתי. 

התופעה מושגת על ידי שילוב של אלמנטים במערך מופע באופן שאותות בזוויות מסוימות יחוו התאבכות בונה ובזוויות אחרות התאבכות הורסת.

עיצוב אלומה ניתן ליישום גם בקצה המשדר וגם בקצה הקולט כדי ליצור את אפקט הסלקציה המרחבית. התוספת בעצמה על שידור רב-זוויתי נקרא שבח (Gain).

עיצוב אלומה נמצא בשימוש רחב במכשירים המשתמשים בגלי רדיו. הוא מיושם באפליקציות רדאר, סונאר, סייסמולוגיה, תקשורת אלחוטית, רדיו-אסטרונומיה, אקוסטיקה, וביורפואה.

## ראו גם
* ניהוג אלומה

קטגוריה:עיבוד אותות
קטגוריה:אנטנות
קטגוריה:אקוסטיקה
נטיית הפועל

**נטיית הפועל** היא אופן השינוי של פעלים בחלק מהשפות, כאשר הפועל מתייחס לאחד או יותר ממאפייניו, לדוגמה: 
* זמן דקדוקי – כמו עבר, הווה, עתיד;
* אספקט – למשל פעולה מתמשכת, פעולה מושלמת (שהסתיימה), פעולה בלתי מושלמת (שלא הסתיימה עדיין);
* מודוס – למשל חיווי (אמירה רגילה), ציווי, תילוי, זירוז, איסור;
* גוף – למשל גוף ראשון ("מדבר"), גוף שני (נוכח/נמען), גוף שלישי (נסתר);
* מין דקדוקי – למשל נקבה, זכר, סתמי;
* מספר דקדוקי – למשל יחיד, רבים, זוגי.

מאפייני הפועל האלה לא בהכרח מתממשים בנטייה. יש שפות שמביעות רק חלק מהמאפיינים הללו, ושפות אחרות מביעות את כולם, או מאפיינים אחרים נוספים. יתר על כן, המאפיינים הפועליים האלה עשויים להיות מסומנים באמצעות נטייה, כלומר שינוי הפועל העיקרי (לדוגמה "אכלתי" מסומן לזמן עבר או אספקט מושלם, לגוף ראשון, ולמספר יחיד), אך לעיתים המאפיינים ממומשים באמצעים אחרים, למשל בפועל עזר ("**בואו** נלך" למודוס הזירוז), או בתוארי-פועל ("**כבר** אכלנו" לאספקט מושלם), ועוד.

## ראו גם

* נטיית שם
* הטיה (דקדוק)

קטגוריה:ערכים שבהם תבנית בריטניקה אינה מתאימה
קטגוריה:מורפולוגיה (בלשנות)
רופרט איש זלצבורג

**רופרט איש זלצבורג** או **רופרט הקדוש** (660?-710) היה קדוש נוצרי, המקודש עבור הכנסייה הקתולית והכנסייה האורתודוקסית המזרחית, מייסד העיר זלצבורג ובן דורו של כילדבר השלישי.

המסורת טוענת כי היה צאצא של השושלת המרובינגית, ודודה של הקדושה ארנטרוד. בתחילת שלטון כילדבר השלישי, שימש כבישוף של וורמס, אך בשנת 697 הוגלה מן העיר לרגנסבורג, שם המיר את דתו של שליט בוואריה, תאודו. לאור ההצלחה המשיך במסעו להמרת דת המקומיים, בעיר אלטטינג. בהמשך עודד את כריית המלח באזור העיר זלצבורג, בה השתקע ונחשב למייסדה.

רופרט מת, על פי המסורת, בחג הפסחא של שנת 710.

## קישורים חיצוניים

* 

## הערות שוליים

קטגוריה:קדושים נוצרים
קטגוריה:וורמס: אישים
קטגוריה:נפטרים ב-718
GFS (גוגל)

**GFS** (ראשי תיבות באנגלית: **G**oogle **F**ile **S**ystem; מכונה גם **GoogleFS**) היא מערכת קבצים מבוזרת מבית גוגל המותקנת בסביבת לינוקס. המערכת תוכננה לספק יעילות ואמינות בגישה למידע תוך שימוש במספר רב של שרתים.  החל מ-2010, גרסה חדשה יותר של מערכת הקבצים נקראת Colossus.

## ראו גם
* ReFS

## קישורים חיצוניים

* [Ghemawat, S.; [הווארד גוביוף|Gobioff, H.]; Leung, S. T. (2003). "The Google file system]

קטגוריה:ערכים שבהם תבנית בריטניקה אינה מתאימה
קטגוריה:גוגל
קטגוריה:מערכות קבצים
קלרה מאפאי

**אנה קלרה אנטוני קארארה ספינלי** (באיטלקית: **Elena Clara Antonia Carrara Spinelli**  13 במרץ 1814 - 13 ביולי 1886) הייתה איטלקייה משכילה, פטרונית הריסורג'ימנטו, שנודעה בדרך כלל בשם נישואיה כרוזנת קלרה מאפאי, או **קלארינה מאפאי**.

## חייה
מאפאי, ילידת ברגמו, נישאה בגיל 17 ללבריתן אנדראה מאפאי, אבל הם נפרדו בהסכמה הדדית ב-15 ביוני 1846. היא קיימה קשר ארוך ומתמשך עם קרלו טנקה.

קלרה מאפאי התפרסמה במפגשים שניהלה בטרקלין ביתה בוויה די טרה מונאסטרי במילאנו, שנודע בשם Salotto Maffei. המפגשים, שארגנו החל ב-1834 תומאסו גרוסי ומאסימו ד'אזליו, משכו אישים ידועי שם בתחומי הספרות, האמנות הפלסטית, המחקר וההלחנה ותומכי ריסורג'ימנטו, לשיחות בנושאי אמנות וספרות. בין אישים אלה היו אלסנדרו מנצוני, פרנצ'סקו אייץ (שצייר את דיוקנה של קלרה ונתן אותו לבעלה), ג'וזפה ורדי וג'ובאני פראטי.

במכתב אל ידידתו הוותיקה, קלרה (קלרינה) מאפאי, סיפר ורדי על התרשמותו מן הספר "המאורסים" של מנצוני, שאותו קרא בגיל שש-עשרה ואשר הרשים אותו כיצירת מופת של המין האנושי. בשנת 1868 יזמה מאפאי פגישה בין ורדי לבין מנצוני, שהיה אז בן שמונים ושתיים. לאחר הפגישה כתב ורדי אל מאפאי: "כיצד אוכל לתאר לך את הרגשתי [...] לנוכח קדוש זה?"
ממוזער|שמאל|200px|הרוזנת קלרה מאפאי

קלרה מאפאי הלכה לעולמה במילאנו מדלקת קרום המוח, בגיל 72.

## לקריאה נוספת

ממוזער|ימין|200px|שלט על המבנה בו נערכו מפגשי ה- Salotto Maffei.
*Barbiera, Raffaello, *Il salotto della contessa Maffei*, Milano, Treves 1895 (new edition)
*Cunigi, Davide, "Una gentildonna bergamasca del Risorgimento. La contessa Clara Maffei", in *Rivista di Bergamo*, XX, February 1941, pp. 49–53, and March 1941, pp. 74–78
*Monti, Antonio, *Una passione romantica dell'Ottocento. Clara Maffei e Carlo Tenca*, Milano, Garzanti 1940


## קישורים חיצוניים


* Raffaello Barbiera, ''Il salotto della contessa Maffei*, Milano, Treves, 1895
* [http://www.url.it/donnestoria/testi/trame/maffeia.htm www.url.it]
* [http://www.corriere.it/vivimilano/arte_e_cultura/articoli/2004/11_Novembre/11/salotto.shtml Article on Clara Maffei] in *Corriere''


## הערות שוליים

קטגוריה:ילידות 1814
תרבות
קטגוריה:ג'וזפה ורדי
קטגוריה:נפטרות מדלקת קרום המוח
קטגוריה:נשים איטלקיות
קטגוריה:נפטרות ב-1886
ג'ק ראיין (סדרת סרטים)

**סדרת סרטי [[טום קלנסי#ג'ק ראיין|ג'ק ראיין]]** היא סדרת סרטי מותחן ריגול ופעולה אמריקאים המבוססים על דמות שיצר המחבר טום קלנסי בסדרת ספרי מותחן. בסדרה של חמישה סרטים ארבעה שחקנים שונים גילמו את הדמות: אלק בולדווין, האריסון פורד, בן אפלק וכריס פיין.

חרף תחלופת שחקנים גבוהה, כל סרטי ג'ק ראיין הופצו על ידי סרטי פרמאונט למן ההתחלה. מייס ניופלד מפרמאונט היה שותף להפקה בכל אחד מהסרטים. יחד עמו עבדו על הסרטים גם המפיקים רוברט רהם ("משחקים פטריוטיים" ו"סכנה ברורה ומיידית") ולורנצו די בונאוונטורה ("ג'ק ראיין: גיוס הצללים").

הסרטים הרוויחו יחד 922,650,731 מיליון דולר והיו מועמדים לפרס אוסקר 8 פעמים וזכו רק בקטגוריית עריכת הסאונד על "המרדף אחר אוקטובר האדום".

המשכיות הסרטים שונה מאשר בסדרת הספרים. אם בספרים עלילת "משחקים פטריוטיים" מתרחשת לפני "המרדף אחר אוקטובר האדום", בסרטים הסדר הפוך. בנוסף, "כל הפחדים כולם" מהווה אתחול לזיכיון ועלילתו שונה לגמרי מאשר בספר, כשהעלילה מתרחשת בשנת 2002 בעוד בספר העלילה מתרחשת בשנים 1991-1992. בשנת 2014 שוב נעשה ניסיון לאתחל את הזיכיון עם יציאת הסרט "גיוס צללים", שאינו מבוסס על אף ספר אלא מהווה אתחול נפרד עם תסריט מקורי.

## הסרטים
### המרדף אחר אוקטובר האדום (1990)

מבוסס על ספר באותו שם. עלילת הסרט מתרחשת בשנת 1984 ומגוללת את קורותיו של מנתח המודיעין ג'ק ראיין (אלק בולדווין), שמגויס למשימה למניעת הגעת הצוללת "אוקטובר האדום" מלהגיע לחופי ארצות הברית.

### משחקים פטריוטיים (1992)

מבוסס על ספר באותו שם. ג'ק ראיין (האריסון פורד), מנתח ה-CIA לשעבר הוא כעת פרופסור באקדמיית הצי בארצות הברית שנפצע קשות בעת מתקפה על מזכירות המדינה הבריטית של צפון אירלנד בלונדון. ראיין מצטרף שוב לסוכנות הביון על מנת לעצור את ארגוני הטרור האיריים.

### סכנה ברורה ומיידית (1994)

מבוסס על ספר באותו שם. ג'ק ראיין (האריסון פורד) מתמנה לממלא מקום סגן מנהל המודיעין של ה-CIA, זאת לאחר שקודמו בתפקיד סגן האדמירל ג'יימס גריר חלה במחלה חשוכת מרפא. כשמשפחתו הקרובה של נשיא ארצות הברית נרצחת בשנתה על ידי קרטל סמים, ראיין נקרא כדי לחקור. מבלי ידיעתו, סוכנות הביון שולחת סוכן מבצעי להוביל כוח צבאי בפעילות חשאית בקולומביה. תוך סיכון חייו ועתידו המקצועי, ראיין מחליט לחשוף את האמת שמאחורי התפתחות המצב.

### כל הפחדים כולם (2002)

מבוסס על ספר באותו שם. לאחר שנשיא רוסיה מת ומוחלף באיש בעל עבר מסתורי, ארצות הברית חוששת מפני התחדשות המלחמה הקרה ומנהל סוכנות הביון מגייס את מנתח המודיעין הצעיר ג'ק ראיין (בן אפלק) כדי לספק ייעוץ. ראיין מגלה שארגון טרור נאו-פשיסטי מתכנן לעורר מלחמה בין רוסיה לארצות הברית, באמצעות פיצוץ פצצה גרעינית בעת משחק פוטבול בבלטימור, ארצות הברית.

### ג'ק ראיין: גיוס הצללים (2014)

לאחר אירועי ה-11 בספטמבר, ג'ק ראיין (כריס פיין), סטודנט לכלכלה בלונדון, נשלח לאפגניסטן כנחת אמריקאי, אך הוא נפצע קשות בגבו ונשלח לשיקום בבית החולים הצבאי שבו הוא מכיר את שותפתו לחיים, קטי. עד מהרה הוא מגויס על ידי ה-CIA כמנתח מודיעין ובחסות עבודתו כפקיד מניות בוול סטריט. במסגרת עבודתו הוא עולה על מזימה רוסית למוטט את כלכלת ארצות הברית, במבצע שמונהג בידי איש העסקים, ויקטור צ'רבין. הסרט מתבסס על דמויות שיצר קלנסי ולא על ספר מסוים.

## סדרת הטלוויזיה

## דמויות

## קישורים חיצוניים
* 

קטגוריה:סרטי פעולה אמריקאיים
קטגוריה:סדרות סרטי פעולה
קטגוריה:קהילת המודיעין האמריקאית בתרבות ובאמנות
יעקב גינצבורג

רבי **יעקב גינצבורג** (תק"ג, 1743, פראג – תקע"ה, 1814, פראג) היה רב ודיין בפראג ומחבר הספר **זרע יעקב**.

## תולדות חייו
נולד בפראג לרבי יצחק דוד בכ"ב באלול תק"ג (ספטמבר 1743).

רבו היה רבי מאיר פישלס, ולאחר פטירתו התמנה ללמד בישיבה בפראג לצד רבי ליב פישלס בן רבו. שימש כדיין בבית הדין של רבי יחזקאל סגל לנדא בעל הנודע ביהודה. בספרים רבים נדפסה הסכמה ממנו בין השנים תקכ"ח-תק"ס. לאחר פטירת הנודע ביהודה כיהן בבית הדין לצד בנו הרב שמואל לנדא ולצד הדיין הרב מיכאל בכרך.

תלמידו הוא רבי נחום טרייביטש שאף מילא את מקומו לאחר פטירתו.

נישא לשפרינצה. נפטר בי"א בחשון תקע"ה (אוקטובר 1814) ונקבר בפראג.

## כתביו
*ספרו **זרע יעקב** על מסכת ברכות ושבת יצא לאור בחייו בפראג תקע"ד, את ספרו ערך תלמידו רבי נחום טרייביטש ביחד עם רבי אפרים ליב טעבלס כ"ץ. ('''זרע יעקב''' באתר היברו בוקס)
*בשנת תשס"ג הוציא לאור שלמה מתתיהו לוונטהל את כתביו על פרשיות השבוע, מועדים, הגדה של פסח וחידושי אגדות.
*קטעים מחידושיו שנדפסו
**למסכת מגילה, מוריה שנה ג' גיליון י-יב עמודים ג-ח
**חידושים, מוריה שנה י"ג גיליון ה-ו עמודים יד-כ
**לתורה ולשולחן ערוך, מוריה שנה י"ג גיליון י-יב עמודים כג-לח
**לתורה, ישורון ח"ז עמודים תנט-תסג
*חידושים על כמה מסכתות נמצאים בכתב יד (באתר הספרייה הלאומית)

## לקריאה נוספת
* שלמה מתתיהו לוונטהל, **הקדמת המעתיק**, לספר זרע יעקב, סדר פרשיות השבוע, ירושלים תשס"ג

## קישורים חיצוניים
* 

## הערות שוליים

קטגוריה:מחברי ספרות תורנית
קטגוריה:פראג: רבנים
קטגוריה:פרשני התלמוד
קטגוריה:ילידי 1743
קטגוריה:נפטרים ב-1814
נשיא הפרלמנט האירופי

**נשיא הפרלמנט האירופי** הוא העומד בראש הפרלמנט האירופי ואחראי לפעילות ולדיונים המתקיימים בו. הוא מייצג את הפרלמנט באיחוד האירופי ובמסגרות בינלאומיות שונות. חתימתו נדרשת כדי להוציא לפועל את מרבית החוקים באיחוד האירופי וכן את תקציב האיחוד.

נשיאי הפרלמנט משרתים בתפקידם שנתיים וחצי. מאז הקמת האיחוד ב-1952 כיהנו בתפקיד זה 28 נשיאים, מתוכם כיהנו 13 נשיאים מאז שהחלו הבחירות לפרלמנט ב-1979. פעמיים שירתו בתפקיד זה נשים (סימון וייל וניקול פונטיין).

נשיאת הפרלמנט בפועל החל מינואר 2022 היא רוברטה מצולה ממלטה, שנכנסה לתפקיד בעקבות מותו של קודמה דוד ססולי מאיטליה.

## תפקידו של הנשיא
הנשיא מייצג את הפרלמנט בכל העניינים המשפטיים וקשרי חוץ, במיוחד ביחסים בינלאומיים. כאשר יש מפגש של המועצה האירופית, הנשיא הוא שמנסח את עמדת הפרלמנט בנושאים שעל סדר יומה של המועצה. הנשיא גם לוקח חלק בכנסים על הסכמים חדשים. חתימתו של הנשיא נדרשת גם עבור תקציב האיחוד האירופי.

ברוב המדינות, הפרוטוקול של ראש המדינה בא לפני כל האחרים. עם זאת, באיחוד האירופי הפרלמנט מופיע בתור המוסד הראשון, ומכאן פרוטוקול של נשיאו מגיע לפני כל הפרוטוקולים האחרים.

## בחירת הנשיא
הנשיא נבחר על ידי חברי הפרלמנט לכהונה בת שנתיים וחצי, כלומר פעם בחצי קדנציה של הפרלמנט, ומכאן ששני נשיאים עשויים לשמש במהלך כל תקופת כהונה פרלמנטרית אחת. מפלגת העם האירופי ומפלגת הסוציאליסטים האירופים החלו לשתף פעולה בשנת 1980, ומאז יש להם מסורת של פיצול שתי הודעות ביניהם. לדוגמה בשנים 2004–2009 למשל, מפלגת העם תמכה במועמד הסוציאליסטי לנשיאות, כאשר כהונתו תמה בשנת 2007, ומפלגת הסוציאליסטים תמכה במועמד מפלגת העם לנשיאות. התוצאה היא שיש רוב גדול עבור נשיאים, אם כי יש כמה יוצאים מן הכלל:. למשל בשנים 1999–2004, תחת עסקה מפלגת העם ליברלים תמכה בנשיא עבור המחצית השנייה והיה ליברל, ולא סוציאליסט

הנשיא צריך להיבחר על ידי רוב מוחלט של הפרלמנט. במקרה שאין רוב כזה לאחר שלוש הצבעות המועמד שזכה במרבית הקולות הוא זה שמנצח.

## נשיאי הפרלמנט האירופי

## קישורים חיצוניים

* 
* תפקידו של נשיא הפרלמנט האירופי, באתר הפרלמנט

*
קטגוריה:הפרלמנט האירופי
קטגוריה:האיחוד האירופי: משרות פוליטיות
הפרלמנט האירופי
עוגת שוקולד מותך

שמאל|ממוזער|250px|עוגת שוקולד מותך / עוגת לבה
**עוגת [[שוקולד]] מותך** או **עוגת לַבָּה**, נקראת בישראל לרוב "סופלה שוקולד". היא קינוח פופולרי המשלב את האלמנטים של עוגת שוקולד נטולת קמח, וסופלה. שמות אחרים לקינוח: "שוקולד מותך", שוקולד רך (בצרפתית moelleux) ועוגת לבה משוקולד.

## היסטוריה

השף האמריקאי-צרפתי ז'אן-ז'ורז' וונגריכטן טען כי הוא המציא את עוגת השוקולד המותך בניו יורק בשנת 1987, אך יצרן השוקולד והשף הצרפתי ז'ק טורס חלק על טענה זו וציין כי מקור הקינוח בצרפת. לפי גרסתו של וונגריכטן, הוא הוציא מהתנור עוגת ספוג-שוקולד טרם סיום אפייתה וגילה שמרכזה נותר נוזלי, אך הוא גילה שגם המרקם וגם הטעם שלה מצאו חן בעיניו. בין אם אכן המציא את העוגה או לא, וונגריכטן עזר לעוגה להיות פופולרית בארצות הברית, וכיום היא מוצעת בתפריטי קינוחים במסעדות רבות.

## הכנה

עוגות שוקולד מותך תמיד נאפות בצלוחיות אישיות והן כוללות ארבעה רכיבים עיקריים: חמאה, ביצים, סוכר ושוקולד. החמאה והשוקולד מומסים ביחד. דרך אחת להשתמש בביצים היא להקציף אותן עם הסוכר עד ליצירת עיסה עבה, המעניקה לעוגה מרקם דחוס. דרך שנייה היא להפריד בין החלמונים לחלבונים, להקציף את האחרונים וכך לתת לעוגה מרקם אוורירי וקל יותר. 

## הגשה

ניתן להגישה עם אבקת סוכר, רוטב שוקולד חם, מיץ פטל ולעטר בפטל או עלה נענע. הוספת כף של קפה חזק תעשיר את טעם השוקולד של העוגה. 

## קישורים חיצוניים

שוקולד מותך
קטגוריה:קינוחי שוקולד
מותך
אמיר אולו

**אמיר אולו** (נולד ב-9 במאי 1971) הוא קצין צה"ל בדרגת אלוף-משנה, כיהן כמפקד מחוז דן בפיקוד העורף, שירת כמפקד גדוד 601 במלחמת לבנון השנייה וכמפקד יהל"ם במבצע עופרת יצוקה.

## חייו
אולו נולד וגדל בשכונת קריית מנחם בירושלים, הוא אחד משבעה ילדים להורים שעלו ממרוקו ב-1964. עשה את מרבית שירותו הצבאי בחיל ההנדסה הקרבית.

באוקטובר 1994, בעת ששירת כמפקד פלוגה בקורס מ"כים, נפצע ואיבד את רגלו במהלך משימת הנחת מוקשים בלבנון. הוא עבר תקופת שיקום ממושכת במהלכה למד במכללה לפיקוד ולמטה וסיים תואר ראשון במזרחנות ומדע המדינה. הוא חזר לשירות קרבי מבצעי ומונה לסגן מפקד גדוד הנדסה.

ב-2005 מונה למפקד גדוד 601, גדוד הנדסה סדיר שב-2006 הוכפף לחטיבה 401. הוא פיקד על הגדוד במהלך מלחמת לבנון השנייה, בתחילת המלחמה לחם הגדוד תחת עוצבת ברעם ופוצץ בונקרים, מוצבים ומבנים של ארגון חזבאללה, בהם מוצבי צה"ל לשעבר, ברקן והרדוף. הגדוד השתתף בקרב מארון א-ראס וסייע בחילוץ חיילי יחידת אגוז ובטיהור הכפר. לאחר מכן הוכפף הגדוד לחטיבת הצנחנים ועסק בפתיחות צירים, מבצעי חילוץ ופינוי ומשימות הנדסה התקפיות.

ב-2007 מונה למפקד יהל"ם ופיקד עליה עד אוגוסט 2010, בתקופת כהונתו לחמה היחידה ברצועת עזה במהלך מבצע עופרת יצוקה. לאחר מכן שירת כקצין ההנדסה של פיקוד הדרום. ב-2014 מונה למפקד מחוז דן בפיקוד העורף, הוא מילא תפקיד זה עד אוגוסט 2017 ובסיומו פרש משירות הקבע.

נשוי להילה ואב לשלושה. עם רעייתו הקים את "יקב אולו" בעמק האלה. מתגורר בגבעת ישעיהו.
## קישורים חיצוניים
* ריאיון עם אמיר אולו על יהל"ם, ישראל היום, 22 בספטמבר 2010

קטגוריה:מפקדי גדוד 601
קטגוריה:מפקדי מחוז דן בפיקוד העורף
קטגוריה:קציני הנדסה של פיקוד הדרום
קטגוריה:נכי צה"ל
קטגוריה:מפקדי גדודים בחטיבה 401
קטגוריה:מפקדי יהל"ם
קטגוריה:אלופי-משנה בצה"ל
קטגוריה:בוגרי התיכון ליד האוניברסיטה
קטגוריה:בוגרי האוניברסיטה העברית בירושלים
קטגוריה:מפקדי גדודים במלחמת לבנון השנייה
קטגוריה:גבעת ישעיהו: אישים
קטגוריה:קריית מנחם: אישים
קטגוריה:ישראלים שנולדו ב-1971
פיטוליתים

250px|ממוזער|שמאל| פיטוליתים מצורן של זרעי חרדל השום שנמצאו באתרים בצפון גרמניה ודנמרק מתוארך בין 6100 - 5700 לפנה"ס
**פיטוליתים** הם משקעים מיקרוסקופיים של צורן (סיליקה) שנוצרים בתאי צמחים שונים. הפיטוליתים עמידים בפני פגעי הזמן, יחסית לחלקי צמח אחרים, ולפיכך משמשים בארכאולוגיה, פלאואקולוגיה ופלאונטולוגיה לשחזור הצומח הקדום. הפיטולית הוא מעין שלד שברירי עשוי מינרלים. בניגוד לחומרים האורגנים שבצמח שנרקבים ומתפרקים עם הזמן, המשקע הצורני האנאורגני, המופיע בצורת כתמים לבנים, עמיד בפני פגעי הזמן. אנליזה של פיטוליתים מאפשרת זיהוי של עלים, זרעים וחומר עצי. הפיטוליתים מאפשרים זיהויים שלא ניתן היה להבחין בהם בשיטות אנליזה אחרות. מחקר הפיטוליתים מאפשר את הבנת השימוש בצמחים על ידי תרבויות וחברות פרהיסטוריות. 

## ראו גם
* ארכאובוטניקה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:התמחויות בארכאולוגיה
קטגוריה:ארכאובוטניקה
כלב ים ודל

**כלב ים ודל** (שם מדעי: *Leptonychotes weddellii*) הוא מין יחיד בסוגו של כלב ים החי באנטארקטיקה, היונק היחיד החי בים גם באמצע החורף בניגוד לרוב כלבי הים השוהים על היבשה בתקופה הזאת.

## מאפיינים
כלב הים חי רק באנטארקטיקה, ומצליח לשרוד את החורף המקפיא שם בתוך המים החמימים יותר ונושם על ידי כרסום פתחי השחייה בעזרת שיניו. עם זאת פעילות זו הורסת את שיניו וגורמת לכלבי הים לא להגיע לגילאים ארוכים כמו של שאר כלבי הים.

כלב הים קרוי ע"ש הקפטן הבריטי שגילה אותו ג'יימס ודל והים הקרוי ים ודל בו הוא מצוי (שאף הוא קרוי ע"ש הקפטן).

כלב ים ודל גדול יחסית: אורכו עד 2.5–3.5 מ' בממוצע ומשקלו 400–600 ק"ג בממוצע. הזכרים שוקלים פחות מהנקבות.

הנקבה ממליטה גור אחד והוא יונק מאמו חלב עשיר בשומן כך שהוא נגמל תוך 3–4 שבועות מלידתו, אם כי נמצא עם האם עד לגיל שלוש. 

מזונו של כלב הים דגים, דיונונים, קריל ורכיכות ימיות. בעתות רעב אפילו ינסה לטרוף פינגווינים. כלב ים בוגר יכול לאכול עד 10 ק"ג ביום ולעיתים עד 50 ק"ג.

לכלב ים ודל אין אויבים על הקרח המוצק, אך במים יש לו שני טורפים: האורקה וכלב ים נמרי אשר מעדיפים להתמקד בצעירים וחלשים.

כלב הים מוגן ומצוי בתוך אמנת "Convention for the Conservation of Antarctic Seals" ואיננו בסכנת הכחדה. גודל האוכלוסייה הבוגרת נאמד ב-800,000 פרטים.

## קישורים חיצוניים

* 

## הערות שוליים

קטגוריה:טקסונים שתוארו בידי רנה לסון
קטגוריה:כלבי ים
קטגוריה:אנטארקטיקה: יונקים
קטגוריה:יונקים יחידים בסוגם
קטגוריה:בעלי חיים שתוארו ב-1826
קטגוריה:מגה-פאונה של האוקיינוס הדרומי
מורולה

שמאל|250px|שלביה הראשונים של התפתחות העובר – בלסטולציה: (1) מורולה; (2) בלסטולה|ממוזער
[שמאל|250px|התפתחות ה[עובר מזיגוטה (הביצית המופרית) ל מורולה, בחלוקות מיטוטיות, לפי האנטומיה של גריי, 1918, ציור מאת אלן תומסון : (a) שלב שני התאים, (b) שלב ארבעת התאים, (c) שלב שמונת התאים, (d) שלב המורולה|ממוזער]]
**מורולה** (בלטינית: **morula**, מהמילה הלטינית לפרי תות (עץ), *morum*, בגלל הדמיון בצורה; בעברית: **תּוּתִית**) הוא שם הניתן לעובר בשלב מאוד מוקדם בהתפתחותו (אמבריוגנזיס).

בעקבות התחלקויות חוזרות (על ידי מיטוזה) של הזיגוטה, נוצרים תאים יותר ויותר קטנים היוצרים ביחד מבנה כדורי מוצק הדומה לפרי עץ התות המכונה בלטינית "מורולה". המורולה היא צבר או אשכול של בין 16 ל-64 תאים, הקרויים בלסטומרים . בהמשך מתחיל תהליך התמיינות המציין את התחלת השלב הבא – בלסטולה או בלסטוציסט. כשבתוך תוכו של העובר נוצר חלל הנקרא בלסטוצל. מסביב למורולה נוצרים שני קרומים: אחד פנימי, הקרוי קרום פלוצידי, והשני חיצוני – הקרוי קורונה ראדיאטה.

אירוע מפתח בהיווצרות המורולה הוא ה-compaction, כאשר 8 תאים עוברים שינויים במורפולוגיה ונדבקים זה לזה כדי ליצור את הכדור המוצק של תאים.

אצל האדם שלב המורולה מתרחש אחרי היום השלישי או הרביעי שלאחר ההפריה. אז גודל העובר הוא בערך 150 µm (מיקרון). הוא מתחיל אז את מסעו מהחצוצרה אל דפנות הרחם.

עד לשלב המורולה, התאים העובריים נקראים "טוטיפוטנטים", כלומר הם מסוגלים ליצור יצור שלם כולל נספחיו העובריים בתנאי שיימצאו in vivo, בניגוד לתאי גזע הפלוריפוטנטים המסוגלים להתמיין לכל סוג של תאים מתמחים של האורגניזם (נוירונים, הפטוציטים , לימפוציטים וכו')

הטוטיפוטנטיות גורמת לכך שאם מחלקים מורולה לשניים, כל חלק יתפתח לעובר שלם בעל גנים זהים לאלו של השני (תאומים אמיתיים או תאומים מונוזיגוטים).

## קישורים חיצוניים

* 

*איורים באתר בית הספר עמיאסף בית ברל – על התפתחות העובר
*מורולה, בפורטל האמבריולוגיה של אוניברסיטת ניו סאות' ויילס באוסטרליה

*

## הערות שוליים

קטגוריה:היריון
קטגוריה:ביולוגיה התפתחותית